open-index/open-wikipedia-markdown huggingface dataset:
Парламентарная манархія

**Парламенцкая манархія** — форма кіравання, якая належыць да формаў  і прадугледжвае перавагу парламента над манархам, якому звычайна адводзіцца цырыманіяльная роля.

Катэгорыя:Канстытуцыйнае права
Катэгорыя:Манархія
Інстытут БелНДІліц

**Навукова-вытворчае рэспубліканскае унітарнае прадпрыемства «Інстытут БелНДІліц» Міністэрства прамысловасці Рэспублікі Беларусь** (*НВ РУП «Інстытут БелНДІліц»*) заснавана 7 студзеня 1957 года ў Мінску як філіял Навукова-даследчага інстытута тэхналогіі аўтамабільнай прамысловасці (НДІТаўтапрам) Міністэрства аўтамабільнай прамысловасці СССР. 

## Гісторыя 
Першапачаткова філіял НДІТаўтапрама падпарадкоўваўся Міністэрству аўтамабільнай прамысловасці СССР, але ўжо з 27 ліпеня 1957 года — Галоўнаму ўпраўленню навукова-даследчых і праектных арганізацый (ГалоўНДІпраект) пры Дзяржаўнай планавай камісіі (Дзяржплан) СССР. З 7 кастрычніка 1959 года — Дзяржаўнага камітэта Савета Міністраў СССР па аўтаматызацыі і машынабудаванні, з 28 красавіка 1963 года — Дзяржаўнага камітэта аўтатрактарнага і сельскагаспадарчага машынабудавання пры Дзяржплане СССР, з 31 снежня 1965 года — Міністэрства аўтамабільнай прамысловасці СССР.

З 11 мая 1978 па 31 сакавіка 1993 гадоў існаваў як **Навукова-даследчы і канструктарска-тэхналагічны інстытут ліцейнай вытворчасці аўтамабільнай прамысловасці** (НДІЛІЦаўтапрам) Міністэрства аўтамабільнай прамысловасці СССР. З абвяшчэннем палітычнага і эканамічнага суверэнітэту Беларусі, з 26 лістапада 1991 года НДІЛІЦаўтапрам перайшоў пад падпарадкаванне Дзяржаўнага камітэта па прамысловасці і міжгаліновых вытворчасцям Рэспублікі Беларусь.

У 1990-я гады інстытут з'яўляўся вядучым у СНД навукова-даследчай установы па распрацоўцы і ўкараненні тэхналогій і абсталявання для ліцейнай вытворчасці.

З 31 сакавіка 1993 да 4 лютага 1997 гадоў — Беларускі навукова-даследчы і канструктарска-тэхналагічны інстытут ліцейнай вытворчасці (БелНДІліц) Дзяржаўнага камітэта па прамысловасці і міжгаліновых вытворчасцяў Рэспублікі Беларусь (з 23 верасня 1994 года — Міністэрства прамысловасці Рэспублікі Беларусь).

## Дзейнасць 
Асноўныя кірункі дзейнасці: даследаванне, распрацоўка і ўкараненне матэрыялвў, тэхналогій і абсталявання для вытворчасці ліцейных форм, стрыжняў, адлівак з каляровых і чорных сплаваў, фінішная апрацоўка літых загатовак, праектаванне і выраб аснасткі і інш.

## Літаратура 
* 

Катэгорыя:Інстытут БелНДІліц
Катэгорыя:Праспект Машэрава (Мінск)
Катэгорыя:Праектныя арганізацыі Мінска
Катэгорыя:1957 год у Мінску
Кім Кільсэн

**Кім Кільсэн** (, нар. 30 лістапада 1966 года) — грэнландскі палітык, прэм’ер-міністр Грэнландыі з 10 снежня 2014 года па 23 красавіка 2021 года.

Марак па прафесіі, у 1996—2003 гадах служыў у паліцыі. У 2005 годзе выбраны ў грэнландскі парламент ад левай партыі «Сіўмут» («Наперад»). Пасля таго, як у 2013 годзе «Сіўмут» вярнулася да ўлады, атрымаў пасты міністра жыллёвага будаўніцтва, прыроды і навакольнага асяроддзя, а таксама міністра па супрацоўніцтву паўночных краін.

30 верасня 2014 года прэм’ер-міністр Алека Хаманд была вымушана падаць у адстаўку з-за скандалу, звязанага з пазамэтавым выдаткоўваннем ёю бюджэтных сродкаў, і Кільсен прыняў на сябе абавязкі прэм’ер-міністра. У кастрычніку ён быў выбраны новым лідарам партыі, пасля чаго былі аб’яўлены датэрміновыя парламенцкія выбары, на якіх (у выніку расколу і стварэння прэм’ер-міністрам, якім быў Ханс Энаксен, цэнтрысцкай партыі «Налерак») партыя «Сіўмут» атрымала столькі ж месцаў, колькі радыкальна левае «Народнае супольніцтва», але, стварыўшы кааліцыю з правыми сіламі, змагла ўтрымацца пры ўладзе, у выніку чаго Кільсен афіцыйна заняў пост кіраўніка ўрада. У лістападзе 2016 года, аднак, Кільсен змяніў склад урада, уключыўшы ў яго замест правых прадстаўнікоў «Народнага супольніцтва» і «Налерак».

## Заўвагі 
## Спасылкі 
* Профіль Кільсэна на сайце арганізацыі «Паўночнае супрацоўніцтва»

Катэгорыя:Нарадзіліся 30 лістапада
Катэгорыя:Нарадзіліся ў 1966 годзе
Катэгорыя:Вікіпедыя:Біяграфіі сучаснікаў
Вышэйшая ліга чэмпіянату Беларусі па хакеі з шайбай 2007/2008

**Вышэйшая ліга чэмпіянату Беларусі па хакеі з шайбай 2007/2008** — 6-ы сезон другога дывізіёна чэмпіянату Беларусі па хакеі з шайбай. У турніры прынялі ўдзел 10 клубаў з Беларусі.

## Рэгулярны сезон 
## Плэй-оф 
**Чвэрцьфіналы**
* Юніёр-Мінск - Нёман-2 Гродна - 7:0, 8:0
* Гомель-2 - Металург-2 Жлобін - 3:4, 3:2 (бул.), 7:1
* Віцебск-2 - Хімік-СКА-2 Наваполацк - 3:4 (бул.), 1:4
* Дынама-2 Мінск - Керамін-2 Мінск - 3:5, 5:1, 2:4

**Паўфіналы**
* Гомель-2 - Хімік-СКА-2 Наваполацк - 3:2, 3:2, 7:1
* Юніёр-Мінск - Керамін-2 Мінск - 3:2 (АТ), 2:5, 3:8, 2:1, 7:4

**Матч за 3-е месца**
* Хімік-СКА-2 Наваполацк - Керамін-2 Мінск - 2:1, 3:2 (бул.), 3:6, 3:4 (АТ), 4:5 (бул.)

**Фінал**
* Юніёр-Мінск - Гомель-2 - 1:0, 7:2, 4:1

## Спасылкі 
* Архіў 

2007/08
Катэгорыя:Спорт у Беларусі ў 2007 годзе
Катэгорыя:Спорт у Беларусі ў 2008 годзе
Катэгорыя:2007 год у хакеі
Катэгорыя:2008 год у хакеі
Шугалей 3

**Шугалей 3** — расійска-туніскі баявік рэжысёра Максіма Брыуса, прэм'ера адбылася 2 верасня 2021 года на тэлеканале НТВ у 23:50. Кінакарціна заснаваная на рэальнай гісторыі двух расіян, якія трапілі ў палон да баевікоў у Лівіі.
Катэгорыя:Фільмы Расіі 2021 года
Катэгорыя:Фільмы 2021 года
Катэгорыя:Фільмы, заснаваныя на рэальных падзеях
Кінатэатры Магілёва

**Кінатэатры ў Магілёве** існуюць з 1909 года. На 2020 год у Магілёве працавала 6 кінатэатраў, уключаючы 4 кінатэатра, якія падкантрольныя дзяржаўнай структуры Магілёўскае абласное вытворчае унітарнае прадпрыемства «Кінавідэапракат».

## Гісторыя 

**Колькасцькінатэатраўу розныя гады:**

Першы кінасеанс у Магілёве адбыўся ў жніўні 1903 года ў гарадскім тэатры. Да 1909 года ў горадзе працавала 2 сінематографа: электрабіяскоп Сквірскага і электра-тэатр «Мадэрн». У тым жа годзе ў спецыяльна пабудаваным для дэманстрацыі кінафільмаў будынку на Дняпроўскім праспекце, 42 (цяпер - вул. Першамайская) быў адкрыты электрабіёграф «Чары». У 2008 годзе быў рэканструяваны кінатэатр «Кастрычнік».

З 2011 года з'явілася магчымасць паказу фільмаў у фармаце 3D у кінатэатрах «Кастрычнік» і «Радзіма», а з 2014 года ў кінатэатры «Ветразь».

У верасні 2019 года ў ГЦ «Атрыум» адкрыўся прыватны 5-зальны кінатэатр StarLight Cinema.

У красавіку 2020 з-за пандэміі каронавіруса прыпынілі працу прыватныя кінатэатры StarLight Cinema (аднавіў працу ў жніўні 2020 года) і «Кастрычнік» (аднавіў працу ў верасні 2020 года, але ў 2021 годзе зноў зачыніўся).

## Спіс кінатэатраў Магілёва
У спісе прадстаўлены зачыненыя, існуючыя і будучыя кінатэатры Магілёва. Яны размешчаныя ў алфавітным парадку.

Табліца:
* **Назва** — назва кінатэатра;
* **Адкрыты** — дата адкрыцця кінатэатра;
* **Закрыты** — дата закрыцця для неіснуючых кінатэатраў;
* **Архітэктары** — імя і прозвішча архітэктараў;
* **Адрас** — адрас, дзе знаходзіцца кінатэатр;
* **Нататкі** — дадатковыя тлумачэнні;
* **Спасылкі** — крыніцы;

### Існуючыя 
*Колерам вылучаныя часова зачыненыя кінатэатры*

### Закрытыя 
## Спасылкі

Катэгорыя:Культура Магілёва
Севяранін

**Севяранін** — прозвішча.

## Вядомыя носьбіты 
* Віталь Сцяпанавіч Севяранін (нар. 1937) — вучоны ў галіне цеплаэнергетыкі.
* Ігар Севяранін (1887—1941) — рускі паэт.
Палітыка Грэнландыі

**Грэнландыя** — аўтаномная тэрыторыя Даніі, палітычна — парламенцкая прадстаўнічая дэмакратыя з шматпартыйнай сістэмай, якая ўваходзіць у Садружнасць Каралеўства Данія.

## Выканаўчая ўлада 
Кіраўніком Грэнландыі з’яўляецца манарх Даніі (з 14 студзеня 1972 года — Маргрэтэ II), які прызначае сваім прадстаўніком вярхоўнага камісара (з 1 красавіка 2005 года — Сёрен Халь Мёлер).

Выканаўчую ўладу ажыццяўляе ўрад пад кіраўніцтвам прэм’ер-міністра, які фарміруецца маючай большасць у парламенце партыяй ці кааліцыяй. У кампетэнцыю ўрада Грэнландыі ўваходзяць унутраныя дзеі вострава, у той час як знешняя, фінансавая і абаронная палітыка застаюцца за ўрадам Даніі.

Па выніках рэферэндуму, які адбыўся ў 2008 годзе, урад Грэнландыі атрымаў права ўдзельнічаць у выпрацоўцы знешняй палітыкі, кантраляваць органы правапарадку і самастойна распараджацца прыроднымі рэсурсамі вострава.

## Заканадаўчая ўлада 
Заканадаўчая ўлада на востраве здзяйсняецца Ландстынгам — аднапалатным парламентам, які складаецца з 31 дэпутата, выбранага на 4 года па прапарцыянальнай сістэме. Апошнія выбары адбыліся 2 чэрвеня 2009 года. Насельніцтва таксама выбірае двух дэпутатаў для прадстаўніцтва краіны ў парламенце Даніі. Па выніках выбараў 2007 года адзін з дэпутатаў належыць да партыі «Сіўмут», другой да партыі «Інуіт Атакатыгіт».

## Судовая ўлада 
Судовая ўлада Грэнландыі з’яўляецца незалежнай ад двух іншых і ажыццяўляецца Вярхоўным судом.

## Палітычныя партыі 
Асноўнымі палітычнымі партыямі Грэнландыі з’яўляюцца сацыял-дэмакратычная «Сіўмут» («Наперад»), якая падтрымлівае ўмераную аўтаномію, і левасацыялістычная «Інуіт Атакатыгіт» («Народнае супольніцтва»), якая выступае за поўную аўтаномію краіны. Таксама дзейнічаюць ліберальная партыя «Дэмакратыт» і кансерватыўная «Атасут» («Свядомасць супольніцтва»), якая падтрымлівае інтарэсы сельскіх жыхароў.

Па выніках выбараў 2009 года 14 дэпутацкіх мандатаў з 31 мае партыя «Інуіт Атакатыгіт», якая фарміруе ўрад разам з «Дэмакратамі». Да гэтага цягам 30 гадоў урад фарміравалі прадстаўнікі партыі «Сіўмут».

## Адміністрацыйнае дзяленне 
Пасля рэформы, якая ўступіла ў сілу 1 студзеня 2009 года, Грэнландыя падзяляецца на 4 камуны і Паўночна-Усходні Грэнландскі нацыянальны парк, які мае асаблівы статус, а таксама амерыканскую авіябазу Туле, якая таксама не ўваходзіць ні ў адну з камун.

## Знешняя палітыка 
Права вядзення знешняй палітыкі вострава належыць Даніі. Такім чынам, Грэнландыя не мае сваіх дыпламатычных прадстаўніцтваў за мяжой альбо якіх-небудзь прадстаўніцтваў на сваёй тэрыторыі. Тым не менш, пасля рэферэндуму 1982 года Грэнландыя не ўваходзіць у ЕС, сябрам якога з’яўляецца Данія, і яго эканамічныя праграмы, а таксама з’яўляецца самастойным сябрам Паўночнага савета і Паўночнага інвестыцыйнага банка.
Уладзімір Уладзіміравіч Якушаў

**Уладзімір Уладзіміравіч Якушаў** (нар. 14 чэрвеня 1968, Нефтекамск, Башкірская АССР, РСФСР, СССР) — расійскі дзяржаўны і палітычны дзеяч, юрыст. Паўнамоцны прадстаўнік Прэзідэнта Расійскай Федэрацыі ва Уральскай федэральнай акрузе з 9 лістапада 2020 года. Член Дзяржаўнага савета Расійскай Федэрацыі з 21 снежня 2020 года.

## Спасылкі 
Катэгорыя:Палітыкі Расіі
Катэгорыя:Міністры Расійскай Федэрацыі
Катэгорыя:Правадзейныя дзяржаўныя саветнікі Расійскай Федэрацыі 1-га класа
Катэгорыя:Члены Савета бяспекі Расіі
Катэгорыя:Члены «Адзінай Расіі»
Катэгорыя:Кіраўнікі Цюмені
Вышэйшая ліга чэмпіянату Беларусі па хакеі з шайбай 2008/2009

**Вышэйшая ліга чэмпіянату Беларусі па хакеі з шайбай 2008/2009** — 7-ы сезон другога дывізіёна чэмпіянату Беларусі па хакеі з шайбай. У турніры прынялі ўдзел 9 клубаў з Беларусі і 1 клуб з Украіны.

## Рэгулярны сезон 
## Плэй-оф 
**Чвэрцьфіналы**
* Керамін-2 Мінск - Хімвалакно-2 Магілёў - 5:3, 3:4, 7:2
* Юніёр-Мінск - Хімік-СКА-2 Наваполацк - 3:4 (бул.), 7:3, 5:4 (ОТ)
* Сокал-2 Кіеў - Гомель-2 - 6:3, 0:4, 3:4
* Металург-2 Жлобін - Нёман-2 Гродна - 1:0, 2:4, 0:1

**Паўфіналы**
* Керамін-2 Мінск - Гомель-2 - 5:3, 7:1, 4:1
* Юніёр-Мінск - Нёман-2 Гродна - 0:1, 1:2 (ОТ), 2:4

**Матч за 3-е месца**
* Юніёр-Мінск - Гомель-2 - 4:3 (ОТ), 0:1 (ОТ), 2:1 (ОТ), 1:5, 6:0

**Фінал**
* Керамін-2 Мінск - Нёман-2 Гродна - 5:1, 4:1, 3:1

## Спасылкі 
* Архіў 

2008/09
Катэгорыя:Спорт у Беларусі ў 2008 годзе
Катэгорыя:Спорт у Беларусі ў 2009 годзе
Катэгорыя:2008 год у хакеі
Катэгорыя:2009 год у хакеі
Гімн Грэнландыі

**«Nunarput utoqqarsuanngoravit»** () — нацыянальны гімн Грэнландыі, аўтаномнай правінцыі Даніі. Нароўні з дзяржаўнымі сцягам і гербам, з’яўляецца афіцыйным дзяржаўным сімвалам аўтаномнай правінцыі. Аўтары гімна: Хенрык Лунд — словы, Ёнатан Петэрсен — музыка. Гімн быў афіцыйна прыняты ў 1916 годзе. З 1979 года гімн «Nuna asiilasooq», які выкарыстоўваўся калалітскім народам, таксама быў афіцыйна прызнаны ўрадам.

## Словы песні на грэнландскай мове (калаітскай) 
: Nunarput, utoqqarsuanngoravit niaqqut ulissimavoq qiinik.
: Qitornatit kissumiaannarpatit tunillugit sineriavit piinik.

: Akullequtaasut merlertutut ilinni perortugut tamaani
: kalaallinik imminik taajumavugut niaqquit ataqqinartup saani.

: Atortillugillu tamaasa pisit ingerlaniarusuleqaagut
: nutarterlugillu noqitsigisatit siumut, siumut piumaqaagut.

: Inersimalersut ingerlanerat tungaalitsiterusuleqaarput,
: oqaatsit «aviisit» qanoq kingunerat atussasoq erinigileqaarput.

: Taqilluni naami atunngiveqaaq, kalaallit siumut makigitsi.
: Inuttut inuuneq pigiuminaqaaq, saperasi isumaqaleritsi.
: Taqilluni naami atunngiveqaaq, kalaallit siumut makigitsi.
: Inuttut inuuneq pigiuminaqaaq, saperasi isumaqaleritsi.

## Словы песні на англійскай мове 
: Our country, which has become so old your head is all covered with white hair.
: Always held us, your children, in your bosom and gave us the riches of your coasts.

: As middle children in the family we blossomed here Kalaallit,
: we want to call ourselves before your proud and honourable head.

: With a burning desire to develop what you have to give, renewing,
: removing your obstacles of our desire to move forward, forward.

: The way of matured societies is our zealous goal to attain;
: the effect of speech and letters we long to behold.

: Humbleness is not the course, Kalaallit wake up and be proud!
: A dignified life is our goal; courageously take a stand.

## Спасылкі 
* 

Катэгорыя:Дзяржаўныя сімвалы Грэнландыі
Грэнландыя
Касельскі ўніверсітэт

**Касельскі ўніверсітэт** () — нямецкая дзяржаўная вышэйшая навучальная ўстанова са статусам універсітэта з сядзібай у горадзе Касель.

## Агульная характарыстыка 
Універсітэт заснаваны ў 1971 годзе. Па стане на 2013 год ў ім навучалася каля 23 000 студэнтаў і налічвалася  больш за 2 600 супрацоўнікаў, у тым ліку 307 прафесараў.

## Факультэты 
* Гуманітарных навук
* Псіхалогіі і культуралогіі
* Грамадскіх навук
* Архітэктуры, горадабудаўніцтва і ландшафтнага дызайну
* Эканомікі
* Матэматыкі і прыродазнаўчых навук
* Экалагічных і сельскагаспадарчых навук
* Будаўнічай і экалагічнай інжынерыі
* Машынабудавання
* Электратэхнікі і інфарматыкі
* Вышэйшая школа мастацтваў

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Германіі
Сяргей Рыгоравіч Герасімец

**Сяргей Рыгоравіч Герасімец** (, Кіеў — ) — украінскі, беларускі і расійскі футбаліст, нападнік; трэнер па футболе. Майстар спорту СССР (1986). Футбаліст года Беларусі (1993).

## Біяграфія 
Нарадзіўся 13 кастрычніка 1965 года ў Кіеве. Пачынаў спартыўную кар'еру ў мясцовым «Дынама». Быў таксама гульцом данецкага «Шахцёра», мінскага «Дынама», «Зеніта», іншых клубаў. Завяршыў кар'еру футбаліста ў 2002 годзе ў беларускім клубе «Тарпеда-МАЗ». Далей працаваў трэнерам у дробных расійскіх футбольных клубах.

Пасля распаду СССР стаў гульцом зборнай Беларусі па футболе, правёў у складзе каманды 25 гульняў, у якіх забіў 7 мячоў. Асабліва запомніўся пераможны гол у гульні з Нідэрландамі ў адборачным матчы да чэмпіянату Еўропы, забіты ў чэрвені 1995 года.

Памёр 26 верасня 2021 года.

## Крыніцы 
Катэгорыя:Ігракі зборнай Беларусі па футболе
Катэгорыя:Ігракі ФК Дынама Кіеў
Катэгорыя:Ігракі ФК Дынама Мінск
Катэгорыя:Ігракі ФК Зеніт Санкт-Пецярбург
Беларусь і НАТА

**Адносіны НАТА і Рэспублікі Беларусь** накіраваны на захаванне бяспекі і рэалізацыі агульных інтарэсаў па індывідуальнай праграме партнёрства. Галоўным каардынуючым органам працэсу дасягнення мэт кантактаў «Беларусь — НАТА» з’яўляецца Дэпартамент міжнароднага ваеннага супрацоўніцтва беларускага ваеннага ведамства. У 1997 годзе краіна прыняла ўдзел у праграме індывідуальнага партнёрства. З 1998 года Беларусь мае ўласнае дыпламатычнае прадстаўніцтва ў НАТА.

У 2010 годзе Мінск падтрымаў місію ISAF у Афганістане ў паветранай прасторы. Беларусь заключыла з НАТА пагадненне аб чыгуначным транзіце, стаўшы часткай Паўночнай размеркавальнай сеткі, па якой ажыццяўляўся транзіт неваенных грузаў у Афганістан у рамках аперацыі міжнародных сіл садзейнічання і бяспекі. У 2013 годзе было заключана дадатковае пагадненне, якое пашырае ўмовы папярэдніх дамоўленасцяў аб транзіце бранятэхнікі краін НАТА.

У ліпені 2012 года (падоўжаны ў 2014.

## Канфлікты 
Адносіны Рэспублікі Беларусь з НАТА і заходнімі дзяржавамі ў цэлым застаюцца складанымі. У 1999 годзе на фоне бамбардзіровак Югаславіі адносіны былі замарожаны. Першае сур’ёзнае абвастрэнне адбылося пасля прэзідэнцкіх выбараў 2006 года.

## Гл. таксама 
* Міжнароднае ваеннае супрацоўніцтва Рэспублікі Беларусь
* Савет Еўраатлантычнага Супрацоўніцтва

## Крыніцы 
## Спасылкі 
* Узаемаадносіны Беларусі і НАТА на афіцыйным сайце Мінабароны РБ 

НАТА
НАТА
Катэгорыя:Знешняя палітыка НАТА
Другая французская імперыя

**Другая імперыя** (), афіцыйна **Французская імперыя** () —  палітычны рэжым у Францыі, якім кіраваў Луі-Напалеон Банапарт (як Напалеон ІІІ) з 14 студзеня 1852 па 27 кастрычніка 1870 года паміж Другой і Трэцяй рэспублікамі.

Гісторыкі звычайна давалі негатыўную ацэнку знешняй палітыцы Другой імперыі і некалькі больш пазітыўныя ацэнкі ўнутранай палітыцы, асабліва пасля таго, як Напалеон III лібералізаваў сваё кіраванне пасля 1858 года. Ён спрыяў французскаму бізнесу і экспарту. Найвялікшыя дасягненні Другой імперыі ўключалі пашырэнне чыгуначнай сеткі, якая спрыяла гандлю і звязвала рэгіёны краіны з Парыжам як сталіцай. Гэта стымулявала эканамічны рост і прынесла росквіт большасці рэгіёнаў краіны. У часы Другой імперыі адбывалася маштабная перабудова Парыжа з шырокімі бульварамі, прыгожымі грамадскімі будынкамі і элегантнымі жылымі кварталамі для заможных парыжан.

На міжнародным узроўні Напалеон III спрабаваў пераймаць свайму дзядзьку Напалеону І, удзельнічаючы ў шматлікіх імперскіх праектах па ўсім свеце, а таксама ў некалькіх войнах у Еўропе. Ён пачаў сваё праўленне з французскіх перамог у Крыме і Італіі, атрымаўшы Савойю і Ніцу, і вельмі ненадоўга Венецыю (якую пасля саступіў Італіі). Выкарыстоўваючы вельмі жорсткія метады, ён пабудаваў Французскую імперыю ў Паўночнай Афрыцы і ў Французскім Індакітаі. Напалеон III таксама распачаў інтэрвенцыю ў Мексіку, імкнучыся стварыць Другую Мексіканскую імперыю і ўключыць яе ў арбіту Францыі, але гэта скончылася фіяска. Ён няправільна справіўся з пагрозай Прусіі, і да канца свайго кіравання французскі імператар апынуўся без саюзнікаў перад абліччам пераважнай нямецкай сілы. Яго праўленне было спынена падчас Франка-прускай вайны, калі ён быў захоплены прускай арміяй у Седане ў 1870 годзе і скінуты рэспубліканцамі. Памёр у эміграцыі ў 1873 годзе ў Лондане.

Катэгорыя:Гісторыя Францыі
УЕХЛ у сезоне 1995/1996

**Сезон УЕХЛ 1995/1996** — 1-ы розыгрыш Усходне-еўрапейскай хакейнай лігі. Чэмпіянат пачаўся 16 верасня 1995 года і завяршыўся 13 сакавіка 1996 года. Чэмпіёнам сезона стаў беларускі хакейны клуб «Нёман».

## Турнірная табліца 
### Першы этап 
### Другі этап за 1—4 месцы 
### Другі этап за 5—8 месцы 
Катэгорыя:Усходне-еўрапейская хакейная ліга
Катэгорыя:1995 год у хакеі
Катэгорыя:1996 год у хакеі
Дармштацкі тэхнічны ўніверсітэт

**Дармштацкі тэхнічны ўніверсітэт** () — нямецкая дзяржаўная вышэйшая навучальная ўстанова са статусам універсітэта з сядзібай у горадзе Дармштат.

## Агульная характарыстыка 
Універсітэт з'яўляецца першым цалкам аўтаномным універсітэтам ФРГ. Маючы каля 25 000 студэнтаў і амаль 5 000 супрацоўнікаў, з якіх каля 310 прафесараў, ён ўваходзіць у шэраг сярэдніх па велічыні ўніверсітэтаў Германіі.

Універсітэт заснаваў першую ў свеце кафедру электратэхнікі ў 1882 годзе. У 1883 годзе быў утвораны першы ў свеце факультэт электратэхнікі і, такім чынам, была адкрыта першая у свеце навучальная праграма па электратэхніцы. 

## Факультэты (дэпартаменты) 
* Права і эканомікі
* Гісторыі і грамадскіх навук
* Гуманітарных навук
* Матэматыкі
* Фізікі
* Хіміі
* Біялогіі
* Матэрыялазнаўства і навук аб Зямлі
* Цывільнага і экалагічнага будаўніцтва
* Архітэктуры
* Машынабудавання
* Электратэхнікі і інфармацыйных тэхналогій
* Камп'ютарных навук

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Германіі
Аляксандр Усік

**Аляксандр Усік** (; ) — украінскі баксёр. Чэмпіён свету і Еўропы сярод аматараў, Алімпійскі чэмпіён — 2012. Чэмпіён свету сярод прафесіяналаў у першай цяжкай вазе і цяжкай вазе.

## Спартыўная кар’ера 
Выступае ў прафесійным боксе з 2013 года.

25 верасня 2021 года ўкраінскі баксёр у Лондане на арэне «Тотэнхэм Хотспур» перамог брытанца Энтані Джошуа. На коне стаялі тытулы чэмпіёна свету па версіі WBA Super, IBF і WBO ў цяжкай вазе. Аляксандр Усік выйграў гэты бой па ачках, адабраў у брытанца тры чэмпіёнскія паясы і стаў абсалютным чэмпіёнам свету адразу ў двух вагавых катэгорыях — такое здарылася другі раз у гісторыі. Ён паўтарыў дасягненне экс-чэмпіёна свету Эвандэра Холіфілда, пры тым дабіўся гэтага значна хутчэй: у 19-м баі на прафесійным рынгу.

18 мая 2024 года на «Каралеўскай Арэне» ў Эр-Рыядзе перамог брытанца Тайсана Ф’юры ў паядынку за тытул чэмпіёна свету паводле версіі WBC. Такім чынам Аляксандр Усік завалодаў чэмпіёнскімі тытуламі ў чатырох найбольш прэстыжных прафесійных баксёрскіх арганізацыях. 19 ліпеня 2025 года чарговы раз абараніў тытул чэмпіёна свету па боксе ў цяжкай вазе сярод прафесіяналаў.

## Зноскі 
Катэгорыя:Баксёры Украіны
Катэгорыя:Баксёры на летніх Алімпійскіх гульнях 2012 года
Катэгорыя:Чэмпіёны летніх Алімпійскіх гульняў 2012 года
Прэм’ер-міністр Ісландыі

**Прэм’е́р-міністр Ісла́ндыі** () — кіраўнік  (прэм’ер-міністр, але літаральна: старшыня ці прэзідэнт міністраў). У цяперашні час прэм’ер-міністр прызначаецца прэзідэнтам краіны і ажыццяўляе выканаўчую ўладу разам з кабінетам міністраў пры ўмове парламенцкай падтрымкі. Звычайна ім становіцца лідар партыі, якая перамагла на выбарах у альтынг. З 30 лістапада 2017 года прэм’ер-міністрам краіны з’яўляецца Катрын Якабсдоцір.
## Зноскі
## Спасылкі
*Спіс кіраўнікоў Ісландыі  (архіўная копія 2020-03-21)

Катэгорыя:Прэм’ер-міністры Ісландыі
Катэгорыя:Прэм’ер-міністры
УЕХЛ у сезоне 1996/1997

**Сезон УЕХЛ 1996/1997** — 2-ы розыгрыш Усходне-еўрапейскай хакейнай лігі. Чэмпіянат пачаўся 14 верасня 1996 года і завяршыўся 17 сакавіка 1996 года. Чэмпіёнам сезона стаў латвійскі хакейны клуб «Юніёрс».

У сезоне, замест другога этапа, з'явіўся раўнд плэй-оф. На стадыі плэй-оф серыі вяліся да дзвюх перамог, у матчы за трэцяе месца і фінале серыі працягваліся да трох перамог.

## Турнірная табліца 
## Плэй-оф 
Катэгорыя:Усходне-еўрапейская хакейная ліга
Катэгорыя:1996 год у хакеі
Катэгорыя:1997 год у хакеі
УЕХЛ у сезоне 1997/1998

**Сезон УЕХЛ 1997/1998** — 3-ы розыгрыш Усходне-еўрапейскай хакейнай лігі. Чэмпіянат пачаўся 13 верасня 1997 года і завяршыўся 1 сакавіка 1998 года. Чэмпіёнам сезона стаў украінскі хакейны клуб «Сокал».

У сезоне 1997/1998 арганізатары адмовіліся ад правядзення раўнда плэй-оф. Турнір зноў праходзіў у 2 этапа:  спачатку ўсе каманды гулялі 4 кругі, пасля якіх падзяляліся на дзве групы. Каманды фінальнай шасцёркі гулялі яшчэ два кругі і разыгрывалі месцы з 1 па 6, каманды суцяшальнага турніра тым жа чынам вызначалі пераможца.

## Турнірная табліца 
### Першы этап 
### Фінальны этап 
### Суцяшальны турнір 
Катэгорыя:Усходне-еўрапейская хакейная ліга
Катэгорыя:1997 год у хакеі
Катэгорыя:1998 год у хакеі
Гісенскі ўніверсітэт імя Юстуса Лібіха

**Гісенскі ўніверсітэт імя Юстуса Лібіха** () — нямецкая дзяржаўная вышэйшая навучальная ўстанова са статусам універсітэта з сядзібай у горадзе Гісен.

## Агульная характарыстыка 
Універсітэт з'яўляецца адной з найстарэйшых вышэйшых навучальных устаноў у нямецкамоўных краінах. Ён быў заснаваны ў 1607 годзе. Людовік V, ад якога ўніверсітэт атрымаў сваю першапачатковую назву "Ludoviciana", заснаваў сваю ўласную вышэйшую навучальную ўстанову ў Гісене, якая як лютэранская навучальная ўстанова мела асноўную функцыю забеспячэння адукацыі пастараў і дзяржаўных служачых. Сучасны ўніверсітэт названы ў гонар свайго самага вядомага выкладчыка — Юстуса фон Лібіха, заснавальніка сучаснай аграхіміі і вынаходніка штучнага ўгнаенні.

## Факультэты 
* Права
* Эканомікі і бізнесу
* Сацыяльных навук і культуралогіі
* Гісторыі і культуралогіі
* Мовазнаўства, літаратуры і культуры
* Псіхалогіі і навук аб спорце
* Матэматыкі і інфарматыкі, фізікі і геаграфіі
* Біялогіі і хіміі
* Сельскагаспадарчых навук, навук аб харчаванні і рацыянальным прыродакарыстанні
* Ветэрынарнай медыцыны
* Медыцыны

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Германіі
Гесенская муха

**Гесенская муха**, **хлебны камарык** (*Mayetiola destructor*) — насякомае сямейства галіц атрада двухкрылых.

## Апісанне 
Цела даўжынёй 2,5—3,5 мм, цёмна-шэрае або бурае. Падобная да камара. Галава вузейшая за грудзі, брушка цыліндрычнае або канічнае. Вочы фасетачныя. Ногі тонкія. Жылкаванне крылаў спрошчанае.

## Пашырэнне 
Пашырана ў Еўразіі (у т.л. у Еўропе акрамя Крайняй Поўначы, Сібіры, Сярэдняй Азіі, Закаўказзі) і Паўночнай Амерыцы. На Беларусі абмежаваныя ачагі пашырэння адзначаны ў Брэсцкай і Гомельскай абласцях. Лёт у красавіку—маі.

## Асаблівасці біялогіі 
Жыве да 20 сутак. Дарослая не корміцца. Яйцы (50—500) адкладвае на верхнім баку ліста злакавых. Дае 2 пакаленні за год. Лічынкі верацёнападобныя, малочна-белыя, даўжынёй да 4 мм, ротавыя органы ў іх сысучыя. Зімуюць лічынкі ў несапрадных коканах.

## Меры барацьбы 
У барацьбе з гесенскай мухай выкарыстоўваюць агратэхнічныя мерапрыемствы і хімічныя метады.

## Літаратура 
* 

Катэгорыя:Галіцы
Кубак Беларусі па хакеі з шайбай 2002

**Кубак Беларусі па хакеі з шайбай 2002** — першы розыгрыш Кубка Беларусі. 

Пераможцам Кубка стаў хакейны клуб «Керамін» з Мінска, які ў фінале перамог  «Гомель» з лікам 3:2.

## Група А 
## Група Б 
## Фінал 

Катэгорыя:Кубак Беларусі па хакеі з шайбай
Катэгорыя:Спорт у Беларусі ў 2002 годзе
Катэгорыя:2002 год у хакеі
Беларуская Экстраліга 2008/2009

**Беларуская Экстраліга 2008/2009** — 17-ы сезон мацнейшага дывізіёна чэмпіянату Беларусі па хакеі з шайбай. Сезон пачаўся 9 верасня 2008 года і скончыўся 1 красавіка 2009 года.

## Рэгулярны чэмпіянат 
## Плэй-оф 
**Чвэрцьфіналы**
* Юнацтва-Мінск — Хімік-СКА Наваполацк 3-0
* Хімвалакно Магілёў — Віцебск 3-1
* Гомель — Нёман Гродна 3-2
* Металург-Жлобін — Керамін Мінск 3-1

**Паўфіналы**
* Юнацтва-Мінск — Хімвалакно Магілёў 3-2
* Гомель — Металург-Жлобін 3-0

**Фінал**
* Юнацтва-Мінск — Гомель 4-3

## Спасылкі 
* Архіў 

2008/2009
Катэгорыя:Спорт у Беларусі ў 2008 годзе
Катэгорыя:Спорт у Беларусі ў 2009 годзе
Катэгорыя:2008 год у хакеі
Катэгорыя:2009 год у хакеі
Дразафілы

**Дразафілы** (*Drosophila*) — род насякомых сямейства пладовых мушак атрада двухкрылых.

## Апісанне 
Цела даўжынёй 2—4,5 мм, стракатае, матавае або бліскучае, жаўтаватае, жаўтлява-карычневае ці амаль чорнае; брушка нярэдка з цёмнымі плямамі або палосамі, галава жоўтая. Крылы празрыстыя, часта з зацемненымі папярочнымі жылкамі, радзей з цёмнымі плямамі. Вочы ярка-чырвоныя. Дразафілы валодаюць каляровым зрокам.

## Пашырэнне 
Адрозніваецца звыш 1000 відаў. Пашыраны ўсюды, больш шматлікія ў тропіках і субтропіках (напр., на Гавайскіх астравах больш за 300 відаў). Трапляюцца на кветках, часта на дрэвавых соках, вінных і фруктовых заводах, у памяшканнях для агародніны і садавіны. Найбольш вядомая дразафіла звычайная, або пладовая мушка (*Drosophila melanogaster*). На Беларусі адзначана каля 30 відаў.

## Асаблівасці біялогіі 
Жывяцца сокам раслін, прадуктамі гніення агародніны і садавіны. Лёгка разводзяцца ў лабараторных умовах, аб’ект генетычных даследаванняў.

У самцоў даволі складаныя шлюбыя паводзіны, якія ўключаюць шлюбныя тан­цы і «пес­ні» (са­мец віб­рыру­е крыламі, выдаючы спецыфічныя гукі).

Лічынкі развіваюцца на субстратах расліннага паходжання. Жыццёвы цыкл кароткі (у некаторых відаў ад яйца да мухі каля 10 дзён).

## Літаратура 
* 

Катэгорыя:Пладовыя мушкі
Глінскі сельсавет

Назву **Глі́нскі сельсавет** маюць:

* Глінскі сельсавет — былая адміністрацыйна-тэрытарыяльная адзінка ў складзе Докшыцкага раёна Віцебскай вобласці
* Глінскі сельсавет — былая адміністрацыйна-тэрытарыяльная адзінка ў складзе Чэрыкаўскага раёна Магілёўскай вобласці
Грайфсвальдскі ўніверсітэт

**Грайфсвальдскі ўніверсітэт** () — нямецкая дзяржаўная вышэйшая навучальная ўстанова са статусам універсітэта з сядзібай у горадзе Грайфсвальд.

## Агульная характарыстыка 
Заснаваны ў 1456 годзе, ён з’яўляецца адным з найстарэйшых універсітэтаў Еўропы, у якім вучыліся ці працавалі пакаленні выдатных выпускнікоў і навукоўцаў. Будучы чацвёртым па старшынству ўніверсітэтам Германіі, ён пэўны час быў таксама найстарэйшым універсітэтам Швецыі (у 1648—1815 гады) і Прусіі (у 1815—1945 гады).

Прыкладна дзве траціны студэнтаў вучэльні з’яўляюцца замежнікамі і паходзяць з 90 краін па ўсім свеце.

З-за атмасферы маленькага горада, ярка выяўленай архітэктурнай прысутнасці ў ім вучэльні і вялікай колькасці студэнтаў на вуліцах Грайфсвальд жартам апісваюць як універсітэт з горадам, пабудаваным вакол яго.

## Факультэты 
* Мастацтва і гуманітарных навук
* Права і эканомікі
* Медыцыны
* Матэматыкі і прыродазнаўчых навук
* Тэалогіі

## Крыніцы 
## Спасылкі 
* Афіцыйная інтэрнэт-старонка ўстановы

Катэгорыя:Універсітэты Германіі
Ісландыя (значэнні)

Назву **Ісландыя** маюць:
*Ісландыя — дзяржава ў Паўночнай Еўропе.
*Ісландыя — востраў у паўночнай часткі Атлантычнага акіяна.
Радзівілаўская карта

**Magni Ducatus Lithuaniae caeterumque regionum illi adiaciencium exacta descriptio** («Падрабязнае апісанне Вялікага Княства Літоўскага і суседніх краін», вядомая таксама як **Радзівілаўская карта** — карта зямель Вялікага Княства Літоўскага ў маштабе 1:1 300 000, створаная пад кіраўніцтвам Мікалая Крыштафа Радзівіла Сіроткі. Карта была створана галандскім картографам і гравёрам Гесэлем Герыцам па малюнках Тамаша Макоўскага. Першае выданне карты было надрукавана ў Амстэрдаме ў 1613 годзе, у друкарні Вілема Янсэна Блаў.

Радзівілаўская карта лічыцца шэдэўрам картаграфічнага мастацтва, з пункту гледжання дакладнасці яна пераўзышла карты XVII і XVIII стагоддзяў. Шырока выкарыстоўвалася ў картаграфіі Усходняй Еўропы.

## Апісанне 
Мікалай Крыштаф Радзівіл Сіротка, з 1579 года маршалак вялікі літоўскі, а пазней віленскі ваявода, зацікавіўся складаннем падрабязнай карты Вялікага Княства Літоўскага, якая б адпавядала існаваўшым на той час стандартам картаграфічнага мастацтва. Для гэтага ён сабраў каманду ў складзе кіеўскага ваяводы Канстанціна-Васіля Астрожскага, англійскага матэматыка і езуіта  і мастака Тамаша Макоўскага. Геаграфічныя параметры былі часткова ўзяты з дакументаў валочнай памеры, зямельнай рэформы, ініцыяванай у 1547 годзе каралевай Бонай Сфорца. На карце былі паказаныя 1020 населеных пунктаў, 357 з якіх упершыню прадстаўлены ў картаграфіі.

Першапачатковая медзярытавая карта была прызначана для размяшчэння на сцяне. Акрамя зямель Вялікага Княства Літоўскага ў межах канца XVI стагоддзя, на карце былі паказаныя і суседнія тэрыторыі (значная частка Украіны, Герцагства Прусія, Курляндыя, частка Мазовіі і Малой Польшчы). Акрамя таго, на карце была размешчана складзеная з дзвюх частак схема ніжняга Дняпра, аж да яго вусця разам з дадатковымі апісаннямі, напрыклад, дняпроўскіх парогаў. Дняпро быў важным камунікацыйным і транспартным шляхам для Вялікага Княства Літоўскага. Заходняя Дзвіна, таксама паказаная на карце, адыгрывала падобную ролю. Пад картамі было вычарпальнае геаграфічнае і этнічнае апісанне Вялікага Княства Літоўскага.

У пазнейшых выданнях карты Дняпра і ніжняе апісанне былі выдалены, а затым карта Вялікага Княства Літоўскага была надрукаваная асобна, у выглядзе квадрата памерам прыкладна 74×74 см.

У 1631 годзе Вілем Блаў таксама ўключыў карту ў свой атлас *Appendix Theatri A. Ortelii et Atlantis G. Mercatoris.* Каб палепшыць чытэльнасць карты ў атласе, ён надрукаваў яе з чатырох медных пласцін і размясціў на чатырох асобных старонках. Карты Дняпра былі ўключаны ў атлас асобна. Усяго да 1670 года сям’я Блаў 17 разоў публікавала ў сваіх атласах Радзівілаўскую карту Вялікага Княства ў нязменным фармаце, з датай 1613. Яшчэ адной асаблівасцю карты з’яўляецца надзвычай дакладная і падрабязная гідраграфічная сетка. У выніку гэтага Радзівілаўская карта больш за сто гадоў лічылася найважнейшай крыніцай інфармацыі аб тэрыторыі Вялікага Княства Літоўскага, а ў наш час яна з’яўляецца каштоўнай гістарычнай крыніцай.
 і Дняпра.]]

## Літаратура 
* 
* 
* 
* 

## Спасылкі 
* Mapa *Magni Ducatus Lithuaniae…* Amsterdam / 1613 (1635)

Катэгорыя:Гістарычныя карты
Катэгорыя:Вялікае Княства Літоўскае
Лускаўніцы

**Лускаўніцы** (*Lepismatidae*) — сямейства насякомых атрада шчацінахвостак.

## Апісанне 
Цела верацёнападобнае, у большасці відаў пакрытае лускавікамі (адсюль назва). Вочы фасетачныя, несудакранальныя. Вусікі доўгія, маюцца 3 членістыя прыдаткі на канцы брушка. Ротавыя органы грызучыя. Бяскрылыя. Хутка бегаюць. Актыўныя ноччу.

## Пашырэнне 
Апісана каля 190 відаў. Пашыраны пераважна ў краінах з цёплым і гарачым кліматам. Жывуць у лясным подсціле, у шчылінах кары, пад камянямі, у глебе, мурашніках, жылых памяшканнях. На Беларусі найбольш трапляюцца лускаўніца звычайная, або цукровая (*Lepisma saccharina*) і тэрмобія хатняя (*Thermobia domestica*).

## Асаблівасці біялогіі 
Развіццё з няпоўным ператварэннем. Лічынкі падобныя на дарослых насякомых, але 3 заднія сегменты вырастаюць пры чарговых ліньках.

Кормяцца жывёльнымі і расліннымі рэшткамі. Псуюць кнігі, цукар, крухмал, муку.

## Літаратура 
* 

Катэгорыя:Шчацінахвосткі
Катэгорыя:Сямействы насякомых
Гале-Вітэнбергскі ўніверсітэт імя Марціна Лютэра

**Гале-Вітэнбергскі ўніверсітэт імя Марціна Лютэра** () — нямецкая дзяржаўная вышэйшая навучальная ўстанова са статусам універсітэта з сядзібамі ў гарадах Гале і Вітэнберг.

## Агульная характарыстыка 
Універсітэт з'яўляецца арыентаванай на даследаванні вышэйшай навучальнай установай і прапануе адукацыйныя праграмы вышэйшай адукацыі на нямецкай і англійскай мовах, якія вядуць да атрымання акадэмічных і навуковых ступеняў, такіх як бакалаўр, магістр, доктар і хабілітаваны доктар.

Сучасны ніверсітэт быў створаны ў 1817 годзе ў выніку зліцця Вітэнбергскага ўніверсітэта (заснаваны ў 1502 годзе) і ўніверсітэта ў Гале (заснаваны ў 1694 годзе). Універсітэт названы ў гонар дзеяча Рэфармацыі Марціна Лютэра, які быў прафесарам у Вітэнбергу. Сёння ўніверсітэт юрыдычна размешчаны ў Гале. І Гале, і Вітэнберг знаходзяцца прыкладна ў гадзіне язды ад Берліна па чыгунцы, па якой курсіруюць экспрэсавыя цягнікі.

## Факультэты 
* Факультэт тэалогіі
* Факультэт права і эканомікі
* Факультэт медыцыны
* Факультэт філасофіі І (сацыяльныя і культурныя студыі, гісторыя)
* Факультэт філасофіі II (старажытныя і сучасныя мовы, камунікацыі, музыка)
* Факультэт філасофіі III (педагогіка)
* Факультэт прыродазнаўчых навук І (біяхімія, біялогія, фармацыя)
* Факультэт прыродазнаўчых навук II (фізіка, хімія, матэматыка)
* Факультэт прыродазнаўчых навук III (сельская гаспадарка, геалогія, інфарматыка)

## Спасылкі 
* Афіцыйная інтэрнэт-старонка ўстановы

Катэгорыя:Універсітэты Германіі
Рынкоўскі сельсавет

**Рынко́ўскі сельсавет** — былая адміністрацыйна-тэрытарыяльная адзінка ў складзе Чэрыкаўскага раёна Магілёўскай вобласці. Цэнтр — вёска Доўгае.

Утвораны 20 жніўня 1924 года ў складзе Чэрыкаўскага раёна Магілёўскай акругі БССР. Цэнтр — вёска Рынкоўка. Пасля скасавання акруговай сістэмы 26 ліпеня 1930 года ў Чэрыкаўскім раёне БССР, з 20 лютага 1938 года — Магілёўскай вобласці. Пасля вайны цэнтр сельсавета перанесены ў вёску Доўгае. 16 ліпеня 1954 года скасаваны, тэрыторыя далучана да Лабанаўскага сельсавета.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.

Катэгорыя:Былыя сельсаветы Чэрыкаўскага раёна
Катэгорыя:Сельсаветы Беларусі, утвораныя ў 1924 годзе
Катэгорыя:Сельсаветы Беларусі, скасаваныя ў 1954 годзе
Рэчыцкі сельсавет (Чэрыкаўскі раён)

**Рэ́чыцкі сельсавет** — адміністрацыйна-тэрытарыяльная адзінка ў складзе Чэрыкаўскага раёна Магілёўскай вобласці Беларусі. Цэнтр — аграгарадок (да 2008 года вёска) Рэчыца.

Утвораны 20 жніўня 1924 года ў складзе Чэрыкаўскага раёна Магілёўскай акругі БССР. Пасля скасавання акруговай сістэмы 26 ліпеня 1930 года ў Чэрыкаўскім раёне БССР, з 20 лютага 1938 года — Магілёўскай вобласці. З 16 верасня 1959 года ў складзе Крычаўскага раёна. 24 чэрвеня 1960 года да сельсавета далучана тэрыторыя скасаванага Глінскага сельсавета. З 25 снежня 1962 года ў складзе Краснапольскага раёна, з 6 студзеня 1965 года — Крычаўскага раёна, з 30 ліпеня 1966 года — адноўленага Чэрыкаўскага раёна. 18 лютага 1972 года ў склад Сормаўскага сельсавета перададзены 9 населеных пунктаў (Анюціна, Вудага, Глінь, Загурковішча, Карма, Кістоўня, Ляшчэвіна, Масткова і Палам). У 2004 годзе скасавана вёска Камаровічы. 23 снежня 2009 года ў склад сельсавета з Сормаўскага сельсавета перададзены 8 населеных пунктаў (Багданаўка, Вымач, Глінь, Зоры, Латышчына, Ляшчэвіна, Масткова і Ямкі). 24 сакавіка 2016 года скасавана вёска Сцепаноў.

Насельніцтва сельсавета паводле перапісу 2009 года (6 населеных пунктаў) — 626 чалавек, з іх 97,1 % — беларусы, 2,4 % — рускія; паводле перапісу 2019 года (13 населеных пунктаў) — 1079 чалавек.

## Літаратура 
* Административно-территориальное устройство БССР: справочник: в 2 т. / Главное архивное управление при Совете Министров БССР, Институт философии и права Академии наук БССР. — Минск: «Беларусь», 1985―1987.
* Административно-территориальное устройство Республики Беларусь (1981—2010 гг.): справочник. — Минск: БелНИИДАД, 2012. — 172 с.


Катэгорыя:Былыя сельсаветы Крычаўскага раёна
Катэгорыя:Былыя сельсаветы Краснапольскага раёна
Катэгорыя:Сельсаветы Беларусі, утвораныя ў 1924 годзе
Канстанцін фон Ноц

**Канстанцін фон Ноц** (, нар. , Мёльн, Шлезвіг-Гольштэйн, ФРГ) — нямецкі юрыст і палітык. Дэпутат Бундэстагу з 2009 года ад партыі «Саюз 90/Зялёныя».

## Ранняе жыццё і адукацыя 
Адзін з двух сыноў нямецкага юрыста , Канстанцін вырас у Гамбургу і Франкфурце-на-Майне. Ён вывучаў права ў Гейдэльбергскім універсітэце з 1993 па 1998 год.

## Палітычная кар’ера 
Фон Ноц стаў дэпутатам Бундэстагу па выніках парламенцкіх выбараў у Германіі 2009 года. У свой першы заканадаўчы тэрмін з 2009 па 2013 год працаваў у Камітэце ўнутраных спраў і быў прэс-сакратаром сваёй парламенцкай групы па ўнутраных справах і лічбавай палітыцы.

Пасля парламенцкіх выбараў у Германіі 2013 года быў прызначаны віцэ-старшынёй сваёй парламенцкай групы пад кіраўніцтвам сустаршыняў Катрын Гёрынг-Экарт і . У гэтай якасці выконваў функцыі каардынатара заканадаўчых ініцыятыў групы па ўнутраных і прававых пытаннях, а таксама прэс-сакратара па лічбавай палітыцы. Ён таксама ўзначальваў парламенцкую групу партыі «Саюз 90/Зялёныя» ў , і .

З 2018 года з’яўляецца членам , які ажыццяўляе нагляд за спецслужбамі Германіі: Федэральнай разведвальнай службай, Федэральнай службай абароны канстытуцыі Германіі і . Ён таксама далучыўся да Камітэта па выбарах суддзяў, які адказвае за прызначэнне .

У дадатак да даручэнняў камітэтаў фон Ноц з 2009 года займае пасаду намесніка старшыні парламенцкай групы дружбы па сувязях з краінамі Балтыі.

Пад эгідай праграмы хроснага бацькоўства над актывістамі за правы чалавека фон Ноц з 2013 года павышае дасведчанасць аб працы кубінскага дысідэнта . 16 чэрвеня 2021 года ўзяў шэфства над Леанідам Судаленкам, беларускім праваабаронцам і палітычным зняволеным.

## Іншыя віды дзейнасці 
* Член Стратэгічнай кансультацыйнай рады фонду «»
* Член Асамблеі сябраў  (з 2009 года)
* Член апякунскага савета недзяржаўнай арганізацыі «Liquid Democracy» (з 2009 года)
* Член апякунскага савета 
* Член міжнароднай недзяржаўнай арганізацыі «»
* Член Кансультатыўнага савета па канфідэнцыяльнасці даных «Deutsche Telekom» (2009—2013 гады)
* Старшыня Кансультатыўнага савета Форуму грамадскай бяспекі будучыні (2009—2013 гады)

## Спасылкі 
* 
* Старонка Канстанціна фон Ноца на сайце Бундэстагу

Катэгорыя:Члены Саюза 90 — Партыі зялёных
Катэгорыя:Адвакаты Германіі
Рэчыцкі сельсавет

Назву **Рэ́чыцкі сельсавет** маюць:

* Рэчыцкі сельсавет — назва Клейнікаўскага сельсавета Брэсцкага раёна Брэсцкай вобласці ў 1940—1959 гадах
* Рэчыцкі сельсавет — адміністрацыйна-тэрытарыяльная адзінка ў складзе Камянецкага раёна Брэсцкай вобласці
* Рэчыцкі сельсавет — адміністрацыйна-тэрытарыяльная адзінка ў складзе Столінскага раёна Брэсцкай вобласці
* Рэчыцкі сельсавет — адміністрацыйна-тэрытарыяльная адзінка ў складзе Чэрыкаўскага раёна Магілёўскай вобласці
Беларускі партызан (значэнні)

Назву **Белару́скі партыза́н** маюць:

* Беларускі партызан (1922) — нелегальнае выданне беларускіх партызан у 1922 годзе
* «Беларускі партызан» — беларускі палітычны інфармацыйны інтэрнэт-праект
Аляксандр Аляксандравіч Новікаў (маршал)

**Аляксандр Аляксандравіч Новікаў** (; 6 (19) лістапада 1900, вёска Крукава, Нерахцкі павет, Кастрамская губерня (цяпер Нерахцкі раён, Кастрамская вобласць) — , ) — савецкі военачальнік, камандуючы Ваенна-Паветранымі Сіламі РСЧА (1942—1946). Галоўны маршал авіяцыі (21 лютага 1944). Двойчы Герой Савецкага Саюза (1945, 1945). Дэпутат Вярхоўнага Савета СССР 2-га склікання. Прафесар (1958).

## Літаратура 
* Санкт-Петербург. Петроград. Ленинград: Энциклопедический справочник / Ред. коллегия: Белова Л. Н., Булдаков Г. Н., Дегтярев А. Я. и др. — М.: научное издательство «Большая Российская Энциклопедия». 1992. — 687 с.; ил. ISBN 5-85270-037-1

Катэгорыя:Нарадзіліся ў Кастрамской вобласці
Кубак Беларусі па хакеі з шайбай 2003

**Кубак Беларусі па хакеі з шайбай 2003** — 2і розыгрыш Кубка Беларусі. 

Пераможцам Кубка стаў хакейны клуб «Гомель», які ў фінале перамог «Керамін» па выніках двух сустрэч.

## Група А 
## Група Б 
## Фінал 
### Першы матч 
### Другі матч 
Катэгорыя:Кубак Беларусі па хакеі з шайбай
Катэгорыя:Спорт у Беларусі ў 2003 годзе
Катэгорыя:2003 год у хакеі
Віталь Сцяпанавіч Севяранін

**Віталь Сцяпанавіч Севяра́нін** (; ) — вучоны ў галіне цеплаэнергетыкі, доктар тэхнічных навук (1987), прафесар (1989). Акадэмік Беларускай інжынернай акадэміі (1997), Беларускай акадэміі сацыяльных навук (1999).

## Біяграфія 
В. С. Севяранін нарадзіўся ў Іркуцку. З 1947 па 1955 год жыў у Пінску, скончыў сярэднюю школу № 4. Працаваў ва Уральскім цеплатэхнічным навукова-даследчым інстытуце ў Чалябінску. З 1973 года В. С. Севяранін у Брэсцкім інжынерна-будаўнічым інстытуце (сучасны Брэсцкі дзяржаўны тэхнічны ўніверсітэт). З 1979 па 1987 год займаў пасаду загадчыка кафедры цеплагазазабеспячэння і вентыляцыі факультэта інжынерных сістэм і экалогіі, з 1991 года — з 1991 — кіраўнік лабараторыі «Пульсар».

## Навуковая дзейнасць 
В. С. Севяраніну належаць працы па праблемах гарэння розных відаў паліва, цепламасаабмену, асновах энергазберажэння. Выявіў слаявое пульсуючае гарэнне і ўстанавіў яго фазавыя суадносіны. Таксама даследаваў асаблівасці абдзімання паліва пульсуючым патокам. Аўтар больш за 400 публікацый. Больш за 200 тэхнічных канструкцый, схем, гуманітарных ідэй абаронены патэнтамі на вынаходствы.

## Узнагароды і званні 
* Прэмія Нацыянальнай акадэміі навук Беларусі 1997 года.
* Медаль Францыска Скарыны (2016).
* Ганаровы прафесар Брэсцкага дзяржаўнага тэхнічнага ўніверсітэта (2001).
* Чалавек года (2004, 2012) па версіі Амерыканскага біяграфічнага інстытута (*American Biographical Institute*).

## Літаратура 
* 
* Северя́нин Виталий Степанович // Часопіс «Изобретатель». № 4 (196) 2016. — С. 42.

## Спасылкі 
* 
* Вучоныя Беларусі. Севяранін Віталь Сцяпанавіч // Нацыянальная бібліятэка Беларусі
* Северянин Виталий Степанович   // Рэспубліканская навукова-тэхнічная бібліятэка
* База патэнтаў Беларусі  

Катэгорыя:Энергетыкі СССР
Катэгорыя:Энергетыкі Беларусі
Катэгорыя:Акадэмікі Беларускай інжынернай акадэміі
Вуліца Някрасава (Санкт-Пецярбург)

**Вуліца Някрасава** (з 1918 года; з 1739 да 1918 года — Басейная вуліца) — вуліца ў цэнтральнай частцы Санкт-Пецярбурга, праходзіць ад Ліцейнага да Грэчаскага праспекта. Нумарацыя дамоў вядзецца ад Ліцейнага праспекта.

Вуліца ўзнікла ў першай трэці XVIII стагоддзя і называлася «Вуліца 9 рота». Адначасова існавала і назва «Басейная» — вуліца вяла да штучнага басейна (сажалкі), створанага для падачы вады да фантанаў Летняга саду. Сучасную назва вуліца атрымала ў 1918 годзе ў гонар Мікалая Аляксеевіча Някрасава.

## Літаратура 
* Санкт-Петербург. Петроград. Ленинград: Энциклопедический справочник / Ред. коллегия: Белова Л. Н., Булдаков Г. Н., Дегтярев А. Я. и др. — М.: научное издательство «Большая Российская Энциклопедия». 1992. — 687 с.; ил. ISBN 5-85270-037-1

Катэгорыя:Вуліцы Санкт-Пецярбурга
Санкт-Пецярбург
Ніжні Лябяжы мост

**Ніжні Лябяжы мост** (Ніжне-Лябяжы; былы 1-ы Царыцынскі мост) — аўтадарожны арачны мост цераз Лябяжую канаўку ў Цэнтральным раёне Санкт-Пецярбурга, злучае востраў 1-ы Адміралцейскі і Летні Сад. Аб’ект культурнай спадчыны Расіі федэральнага значэння.

Размешчаны па паўночнай (няцотнай) набярэжнай ракі Мойкі, ля вусця Лябяжай канаўкі. Мост знаходзіцца ў атачэнні гістарычных месцаў: непасрэдна ля Міхайлаўскага саду, Летняга саду, Марсава поля і ансамбля Інжынернага (Міхайлаўскага) замка. Утварае ансамбль з размешчаным побач 1-м Садовым мостам цераз раку Мойку. Вышэй па цячэнні Лябяжай канаўкі знаходзіцца Верхні Лябяжы мост. Бліжэйшая станцыя метрапалітэна — «Гасціны двор».

## Літаратура 
* Санкт-Петербург. Петроград. Ленинград: Энциклопедический справочник / Ред. коллегия: Белова Л. Н., Булдаков Г. Н., Дегтярев А. Я. и др. — М.: научное издательство «Большая Российская Энциклопедия». 1992. — 687 с.; ил. ISBN 5-85270-037-1

Катэгорыя:Аб’екты культурнай спадчыны Расіі
Катэгорыя:Жалезабетонныя масты
Катэгорыя:Масты Санкт-Пецярбурга
Катэгорыя:Арачныя масты
Нява (значэнні)

**Нява**:
* Нява — рака ў Ленінградскай вобласці

* Нява (аўтадарога)
* Нява (часопіс)
Неўская брама Петрапаўлаўскай крэпасці

**Неўская брама** — брама Петрапаўлаўскай крэпасці ў Санкт-Пецярбургу, знаходзіцца ў Неўскай курціне паміж Гасударавым і Нарышкіным бастыёнамі. Злучаюць крэпасць з *Каменданцкай прыстанню*. Помнік архітэктуры класіцызму.

## Гісторыя 
У 1714—1716 гадах тут былі пабудаваныя першыя драўляныя брама і прыстань. У пачатку 1720-х гадоў браму перабудаваў у камені архітэктар Даменіка Трэзіні.

Затым у 1731—1732 гадах была праведзена яшчэ адна перабудова. Гэты праект захаваўся ў сучасным абліччы брамы з боку, звернутага да Петрапаўлаўскага сабора: 4-метровая арка з замкавым каменем, фланкіраваная пілястрамі і ўвянчаная трохвугольным франтонам. Франтон упрыгожвае рэльефная кампазіцыя з выявай шчыта, сцяга і воінскіх даспехаў.

У 1746 годзе была праведзена яшчэ адна перабудова брамы і абліцоўванне яе пудасцкім каменем.

У 1762—1767 гадах архітэктар Д. Смалянінаў і інжынер Н. Мураўёў распрацавалі праект гранітнай прыстані наўзамен драўлянай. Рэалізаваць праект удалося толькі ў 1777 годзе ў сувязі з абліцоўваннем крэпасных сцен, калі інжынер Р. Т. Тамілаў пабудаваў парадную трохаркавую гранітную прыстань з парапетамі, ледарэзамі і пляцоўкай, якая мае тры лесвічныя сходы да вады.

У 1780 годзе архітэктар Мікалай Львоў прапанаваў выканаць новы праект Неўскай брамы. Новая брама была пабудаваная па гэтым праекце 1784—1787 гадах, і ў гэтым выглядзе дайшла да нашых дзён. Вышыня новых варот склала 12 м, шырыня — 12,2 м.

## Літаратура 
* Санкт-Петербург. Петроград. Ленинград: Энциклопедический справочник / Ред. коллегия: Белова Л. Н., Булдаков Г. Н., Дегтярев А. Я. и др. — М.: научное издательство «Большая Российская Энциклопедия». 1992. — 687 с.; ил. ISBN 5-85270-037-1

Катэгорыя:Брамы Расіі
Катэгорыя:Будынкі і збудаванні Санкт-Пецярбурга
Катэгорыя:Петрапаўлаўская крэпасць
Катэгорыя:Будынкі і збудаванні Мікалая Львова
Праспект Навукі (Санкт-Пецярбург)

**Праспект Навукі** — магістраль на паўночным усходзе Санкт-Пецярбурга. Пралягае паміж Ціхарэцкім праспектам і вуліцай Руставелі ў Калінінскім раёне.

Назва, якую праспект носіць і па гэты дзень, была дадзена 14 ліпеня 1965 года.

Праспект пачаў забудоўвацца ў пачатку 1960-х гадоў. Спачатку будаваліся тыпавыя «хрушчоўкі», якія засталіся пераважна ў раёне скрыжавання з Грамадзянскім праспектам і ў пачатку вуліцы. Больш актыўна забудова пайшла ў 1970-я гады, калі праспект пачаў забудоўвацца ўласцівымі для таго часу 9-павярховымі панэльнымі дамамі, тады ж быў пабудаваны кінатэатр «Сучаснік». На праспекце Навукі такія дамы засталіся амаль на ўсім працягу праспекта, асабліва бліжэй на ўсход. У 2000-я гады таксама актыўна дабудоўваліся новымі дамамі пустыя месцы.

Станцыя метро «Акадэмічная» — была адкрыта 31 снежня 1975 года.

## Літаратура 
* Санкт-Петербург. Петроград. Ленинград: Энциклопедический справочник / Ред. коллегия: Белова Л. Н., Булдаков Г. Н., Дегтярев А. Я. и др. — М.: научное издательство «Большая Российская Энциклопедия». 1992. — 687 с.; ил. ISBN 5-85270-037-1

Катэгорыя:Праспекты Санкт-Пецярбурга